section_heading: Nenamjerni gubitak tjelesne težine
paragraph_text: Uzroci nenamjernog gubitka tjelesne težine su stanje gladi, zbog nedostatnog unosa hranjivih tvari kroz duži vremenski period. Do nenamjernog gubitka tjelesne težine može doći kod niza bolesti i stanja, koje uključuju bolesti kao što karcinom, AIDS i dijabetes. Osobe koje boluju od dijabetesa tip 1 (inzulin ovisni dijabetes melitus) imaju sklonost stvaranju previsokih količina glukoze te nedovoljnih količina inzulina u krvotoku. Ovo stanje uzrokuje niz biokemijskih reakcija, kojim se otpuštaju trigliceridi iz adipoznog tkiva te započinju kataboličke reakcije (reakcije razlaganja) aminokiselina u tkivima mišića. Konačni rezultat je gubitak i masnog tkiva i mišićnog tkiva koji vodi u značajno smanjenje ukupne tjelesne mase. Ovo je razlog zašto osobe koje boluju od dijabetesa tipa 1, a ne liječe se pravilno te ne mijenjaju svoje životne navike (odmor, akitvnost i prehrana) značajno gube na tjelesnoj težini. Hormonska neravnoteža, preaktivne štitne žlijezde (hipertiroizam) također značajno pridonosi smanjenju tjelesne težine. Ako primijetite značajan pad tjelesne težine u nekoliko mjeseci preporučljivo je posjetiti liječnika te se savjetovati s osobnim nutricionistom radi promjena prehrambenih navika.